Ինչ-որ պահի նույնիսկ չարախնդացողներ եղան` համակարգիչը ձեռնոց կնետի գրքին, տպագիր լրատվամիջոցներին: Այդպես կարծել կամ ցանկանալ կարող էին երևի միայն սահմանափակ մտածողության տեր մարդիկ: Առնվազն նրանք, ում համար գիրք կարդալը տառապանք է եղել: Տառապանք է եղել, որովհետև հավանաբար դժվարացել են ընկալել կարդացածը: Նմաններն այսօր համակարգիչներով էլ չեն կարդում: Մինչդեռ մարդկային մտքի ու զգացմունքների առավել առողջ սնունդ, քան ընթերցանությունն է` չկա´: Կարդալ չսիրելը մտքի ծուլություն է: Ու որքան էլ մի պահ շատերը որոշեցին, որ գրքերն այլևս իրենց բնակարանների շքեղաշուք կահույքներին չեն վայելում ու դրանք հարմար-էժան գներով վաճառքի հանձնեցին, միևնույն է` գնորդներ եղան: Թեկուզ` վերավաճառելու համար: Վերավաճառողն էլ գնորդ ունի...